World Wide Web Consortium

Ümumdünya Hörümçək Toru Konsorsiumu ( ya da qısaca W3C) — ümumdünya hörümçək toru üçün əsas beynəlxalq standartlar təşkilatı. 1994-cü ildə təsis edilmişdir və Tim Berners-Li tərəfindən idarə olunur. Konsorsium ümumdünya hörümçək toru üçün standartların işlənib hazırlanmasında birgə fəaliyyət göstərən tam ştatlı işçiləri təmin edən üzv təşkilatlardan ibarətdir. 5 mart 2023-cü il tarixinə olan məlumata görə, W3C-nin 462 üzvü var idi. W3C həmçinin, təhsil və təbliğatla məşğul olur, proqram təminatı hazırlayır və internet haqqında müzakirələr üçün açıq forum rolunu oynayır.

 Tarixi 
"World Wide Web Consortium" (W3C) 1994-cü ildə Tim Berners-Li tərəfindən 1994-cü ilin oktyabrında Avropa Nüvə Tədqiqatları Təşkilatından (CERN) ayrıldıqdan sonra yaradılmışdır. Bu, Avropa Komissiyası və Müdafiə Təkmil Araşdırma Layihələri Agentliyinin (DARPA) dəstəyi ilə Massaçusets Texnologiya İnstitutunun (MIT) Kompüter Elmləri Laboratoriyasında yaradılmışdır. DARPA internetin sələflərindən biri olan ARPANET-ə öncülük etmişdi. 2004-cü ilə qədər Texnologiya Meydanında yerləşirdi, sonra Stata Mərkəzinə köçmüşdü.Michael Blanding, "The Past and Future of Kendall Square", MIT Technology Review August 18, 2015  

İlk növbədə CERN-in W3C-nin Avropa filialına ev sahibliyi etməsi nəzərdə tutulmuşdu. Bununla belə, CERN informasiya texnologiyalarına deyil, hissəciklər fizikasına diqqət yetirmək istəyirdi. 1995-ci ilin aprelində Fransa Kompüter Elmləri və Avtomatlaşdırma üzrə Tədqiqatlar İnstitutu W3C-nin Avropa üzrə ev sahibi olmuşdu. Keyo Universitetinin Tədqiqat İnstitutu 1996-cı ilin sentyabrında Asiya üzrə ev sahibi olmuşdu. 1997-ci ildən başlayaraq W3C bütün dünyada regional ofislər yaratmışdır. 2009-cu ilin sentyabr ayına olan məlumata görə, onun Avstraliya, Benilüks ölkələri (Belçika, Niderland və Lüksemburq), Braziliya, Çin, Finlandiya, Almaniya, Avstriya, Yunanıstan, Honkonq, Macarıstan, Hindistan, İsrail, İtaliya, Cənubi Koreya, Mərakeş, Cənubi Afrika, İspaniya, İsveç və 2016-cı ildən etibarən Birləşmiş Krallıq və İrlandiyada ofisləri var.

2013-cü ilin yanvarında Beyhan Universiteti Çin üzrə ev sahibi olmuşdur.

2022-ci ildə "W3C WebFonts" İşçi Qrupu xüsusi endirilə bilən şriftlər, veb və TV cihazları üçün tipoqrafiya üçün şrift texnologiyasını standartlaşdırdığına görə Milli Televiziya İncəsənəti və Elmləri Akademiyasından "Emmi" mükafatını qazanmışdır.

 Birliyin standartlarına uyğun gələn şəbəkə brauzerləri 
 Mozilla Firefox
 Opera
 Internet Explorer
 Apple Safari
 Google Chrome

 Birliyin müəyyən etdiyi standartlar 
 HTML
 MathML
 XHTML
 XML
 SVG
 PNG

 Həmçinin bax 
 CSS
 HTML
 MathML
 WebRTC
 XHTML
 XML

 İstinadlar 

 Xarici keçidlər 
 About the World Wide Web Consortium
 W3C Technical Reports and Publications
 W3C Process Document
 W3C History
 How to read W3C specs

Kateqoriya:Ümumdünya hörümçək toru
Kateqoriya:Veb xidmətlər
Kateqoriya:1994-cü ildə yaradılmış təşkilatlar